Robert Mueller

Robert Swan Mueller III (; sündinud 7. august 1944) on Ameerika Ühendriikide jurist, kes töötas aastatel 2001–2013 kuuenda Föderaalse Juurdlusbüroo peadirektorina. Ta on poliitilistelt vaadetelt konservatiivne vabariiklane ja määrati ametisse president George W. Bushi dekreediga; president Barack Obama pikendas ta algset kümneaastast ametiaega veel kahe aasta võrra, tehes temast J. Edgar Hooveri järel teise pikimat aega ametis olnud FBI peadirektori.

Princetoni Ülikooli vilistlasena võitles Mueller merejalaväe ohvitserina Vietnami sõjas, teenides kangelaslikkuse eest välja Purpursüdame ja Pronkstähe koos Combat "V" aumärgiga. Pärast University of Virginia School of Lawi lõpetamist 1973. aastal, töötas ta kolm aastas San Franscisos Pillsbury, Madison & Sutro õigusbüroos kuni määrati sama linna abiföderaalprokuröriks (AUSA). Enne määramist FBI peadirektoriks, teenis Mueller Ameerika Ühendriikide föderaalprokurörina, Ameerika Ühendriikide kriminaaldivisjoni abijustiitsministrina asejustiitsministri kohusetäitjana.

2017. aasta mais määras asejustiitsminister Rod Rosensteini Muelleri eriprokurörina juhtima käimasolevat juurdlust Venemaa sekkumise Ameerika Ühendriikide 2016. aasta presidendivalimistesse ja sellega seotud teemade suhtes, uurides seehulgas võimalikke sidemeid Donald Trumpi 2016. aasta presidendikampaania ning Venemaa valitsuse vahel. Mueller esitas oma lõpliku raporti justiitsminister William Barrile 22. märtsil 2019. Justiitsministeerium avaldas raporti 18. aprillil, 29. mail astus Mueller ametist tagasi ja eriprokuröri ametkond suleti.

 Sõjaväelised autasud 
Muellerile on antud järgmised sõjalised autasud:

120px120px
1. ridaPronkstäht koos Combat "V"-ga2. ridaPurpursüdaNavy and Marine Corps Commendation Medal koos Combat "V"-ga ja kuldtähegaCombat Action Ribbon3. ridaNavy Meritorious Unit CommendationNational Defense Service MedalVietnam Service Medal koos 4 pronksist kampaaniatähega4. ridaRepublic of Vietnam Gallantry Cross koos pronksist tähegaRepublic of Vietnam Civil Action MedalVietnam Campaign MedalRinnamärgidMarksmanship badge (Vintpüss)Expert marksmanship badge (Püstol)

 Viited 

 Välislingid 

 Sissekanne Encyclopædia Britannicas (inglise keeles)

Kategooria:Ameerika Ühendriikide juristid
Kategooria:Ameerika Ühendriikide sõjaväelased
Kategooria:Vietnami sõda
Kategooria:Princetoni Ülikooli vilistlased
Kategooria:New Yorgi Ülikooli vilistlased
Kategooria:Sündinud 1944